Натадзе Реваз Григорьевич

Натадзе Реваз Григорьевич (; 1903—1984) — совет грузин ғалим-педагогы һәм психологы, психология фәндәре докторы (1939), профессор (1940), Грузин ССР-ы фәндәр академияһы академигы (1969)Georgian National Academy of Science  СССР педагогия фәндәре академияһы ағза-корреспонденты

Грузин ССР-ының атҡаҙанған фән эшмәкәре, грузин, рус, немец, инглиз, француз телдәрендә баҫылған  140 ғилми эш, шул иҫәптән биш монография һәм дөйөм психология буйынса өс дәреслек (грузин телендә) авторыК 80-ЛЕТИЮ СО ДНЯ РОЖДЕНИЯ Р. Г. НАТАДЗЕ

 Биографияһы 
Реваз Григорьевич Натадзе 1903 йылдың 29 октябрендә (яңы стиль буйынса 11 ноябрендә) тыуған.НАТАДЗЕ Реваз Григорьевич

1927 йылда  Тбилиси дәүләт университетын тамамлай (ТДУ), Д. H. Узнадзе етәкселеге аҫтында  уҡыу йортонда  психология кафедраһында эшкә ҡала.  1950 йылдан алып, Узнадзе вафат булғандан һуң, был кафедраның мөдире була. 1941—1961 йылдарҙа бер үк ваҡытта Реваз Натадзе Грузин ССР-ы Фәндәр академияһы  Психология институтының психология бүлеге мөдире вазифаһын башҡара. Тбилиси университетында педагогик  эшмәкәрлек менән бер рәттән Тбилиси университетында һәм башҡа юғары уҡыу йорттарында:  А.С.Пушкин исемендәге Педагогия институтында,  Театр институтында,  Физкультура институтында, шулай уҡ Кутаиси педагогия инситутында педагогика, психология буйынса лекциялар уҡый . Уның етәкселегендә бер нисә диссертация яҡланаК 80-ЛЕТИЮ СО ДНЯ РОЖДЕНИЯ Р. Г. НАТАДЗЕ

Туғыҙ йыл дауамында Тбилиси  университетының  философия факультеты деканы булып эшләй, егерме йыл Д. М. Узнадзе исемендәге Психология институты бүлеге менән етәкселек итә, Педагогика институтының балалар психологияһы бүлеген етәкләй. Ҡайһы бер  фәнни йыйынтыҡтар һәм  журналдарҙың редакторы, Грузин совет энциклопедияһы өҫтөндә эшләүҙә ҡатнаша, «Вопросы психологии» журналы редколлегияһы  ағзаһы, Грузия ССР-ы Фәндәр академияһы ҡарамағындағы  Психология буйынса Координация советы рәйесе, грузин психологтары йәмғиәте рәйесе (1964-1974) һәм ТДУ янындағы психология буйынса ғилми дәрәҗәләр биреү советы рәйесе була.  Ижтимағи эшмәкәрлек  менән шөғөлләнеп,  тиҫтә йылдан ашыу  хеҙмәтсәндәр депутаттарының Тбилиси ҡала һәм район советы  депутаты булып тора, унда мәғариф буйынса даими комиссия менән етәкселек итә.К 80-ЛЕТИЮ СО ДНЯ РОЖДЕНИЯ Р. Г. НАТАДЗЕ

Реваз Григорьевич Натадзе 1984 йылдың 11 ноябрендә Тбилисиҙа вафат була, ҡаланың  Вакий зыяратында ерләнгән.რევაზ ნათაძე

 Иҫкәрмәләр 

 Сығанаҡтар 

 Педагогическая энциклопедия / Глав. ред. И. А. Каиров и Ф. Н. Петров. т. 3. — Москва: Советская энциклопедия, 1966. — 880 с.
 Грузинская советская энциклопедия: Том 7. — Тбилиси, 1984.

 Һылтанмалар 

 საქართველოს პარლამენტის ეროვნული ბიბლიოთეკა
Категория:СССР педагогтары
Категория:Психология фәндәре докторҙары
Категория:1984 йылда вафат булғандар
Категория:11 ноябрҙә вафат булғандар
Категория:1903 йылда тыуғандар
Категория:11 ноябрҙә тыуғандар
Категория:Психологтар
Категория:Профессорҙар